CELEX: 32019R0248
Language: hr
Date: 2018-11-13 00:00:00
Title: Delegirana uredba Komisije (EU) 2019/248 оd 13. studenoga 2018. o ispravku Uredbe (EU) br. 63/2011 o utvrđivanju detaljnih odredaba za primjenu odstupanja od ciljeva za specifične emisije CO2 u skladu s člankom 11. Uredbe (EZ) br. 443/2009 Europskog parlamenta i Vijeća (Tekst značajan za EGP.)

13.2.2019   
               
               
                  HR
               
               
                  Službeni list Europske unije
               
               
                  L 42/5
               
            
         DELEGIRANA UREDBA KOMISIJE (EU) 2019/248
         оd 13. studenoga 2018.
         o ispravku Uredbe (EU) br. 63/2011 o utvrđivanju detaljnih odredaba za primjenu odstupanja od ciljeva za specifične emisije CO2 u skladu s člankom 11. Uredbe (EZ) br. 443/2009 Europskog parlamenta i Vijeća
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 443/2009 Europskog parlamenta i Vijeća od 23. travnja 2009. o utvrđivanju standardnih vrijednosti emisija za nove osobne automobile u okviru integriranog pristupa Zajednice smanjenju emisija CO2 iz lakih vozila (1), a posebno njezin članak 11. stavak 8.,
         budući da:
         
                     (1)
                  
                  
                     Proizvođač lakih vozila General Motors Holding LLC obavijestio je Komisiju da prosječne specifične emisije CO2 za 2007. koje su za tog proizvođača navedene u Prilogu IV. Uredbi Komisije (EU) br. 63/2011 (2) nisu ispravne.
                  
               
                     (2)
                  
                  
                     Proizvođač je dostavio podrobne dokaze o tome da su prosječne specifične emisije CO2 u 2007. bile znatno više od vrijednosti navedenih u Uredbi (EU) br. 63/2011. Ta se vrijednost temeljila se na specifičnim emisijama CO2 za vozila među koja su netočno uvrštena vozila poduzeća Adam Opel AG, koje u to vrijeme nije bilo povezano s proizvođačem General Motors. Te specifične emisije CO2 vozila društva Adam Opel AG pridonijele su nižim prosječnim specifičnim emisijama CO2 za General Motors u 2007. Pogreška je otkrivena nakon promjene u vlasništvu poduzeća General Motors i Adam Opel 1. kolovoza 2017.
                  
               
                     (3)
                  
                  
                     Komisija smatra da dokazi koje je dostavio General Motors Holding LLC potvrđuju neispravnost prosječnih specifičnih emisija CO2 za tog proizvođača u 2007. koje su navedene u Uredbi (EU) br. 63/2011.
                  
               
                     (4)
                  
                  
                     Uredbu (EU) br. 63/2011 trebalo bi stoga na odgovarajući način ispraviti,
                  
               DONIJELA JE OVU UREDBU:
         
            Članak 1.
            U tablici u Prilogu IV. Uredbi (EU) br. 63/2011 vrijednost „159,604” u retku koji se odnosi na „General Motors” u stupcu „Prosječne emisije [g/km]” zamjenjuje se s „283,689”.
         
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 13. studenoga 2018.
            
               
                  Za Komisiju
               
               
                  Predsjednik
               
               Jean-Claude JUNCKER
            
         
         
            (1)  SL L 140, 5.6.2009., str. 1.
         
         
            (2)  Uredba Komisije (EU) br. 63/2011 od 26. siječnja 2011. o utvrđivanju detaljnih odredaba za primjenu odstupanja od ciljeva za specifične emisije CO2 u skladu s člankom 11. Uredbe (EZ) br. 443/2009 Europskog parlamenta i Vijeća (SL L 23, 27.1.2011., str. 16.).